section_heading: Životopis
paragraph_text: Potjecao je iz stare dalmatinske plemićke obitelji Pucić (talijanski Pozza), koja se u Dubrovniku spominje od 13. stoljeća. Po zanimanju je bio pravnik. Bio je politički aktivan kao član Narodne stranke koja se poistovjećivala s hrvatskim nacionalnim pokretom. Pet mandata (1869., 1872., 1875., 1882. i 1884.) obnašao je dužnost načelnika Dubrovnika, a u dva mandata (1870., 1876.) bio je i član Dalmatinskog sabora.